CELEX: 62013TN0029
Language: bg
Date: 2013-01-17 00:00:00
Title: Дело T-29/13: Жалба, подадена на 17 януари 2013 г. — AbbVie и др./EMA

16.3.2013   
            
            
               BG
            
            
               Официален вестник на Европейския съюз
            
            
               C 79/26
            
         Жалба, подадена на 17 януари 2013 г. — AbbVie и др./EMA
   (Дело T-29/13)
   2013/C 79/46
   Език на производството: английски
   
      Страни
   
   
      Жалбоподатели: AbbVie, Inc. (Wilmington, Съединени американски щати) и AbbVie Ltd (Maidenhead, Обединено кралство) (представители: P. Bogaert и G. Berrisch, lawyers, и B. Kelly, Solicitor)
   
      Ответник: Европейска агенция по лекарствата
   
      Искания на жалбоподателите
   
   Жалбоподателите искат от Общия съд:
   
               —
            
            
               да се отмени Решение EMA/685471/2012 от 5 ноември 2012 г. на Европейската агенция по лекарствата, с което се предоставя достъп до документи от преписката за издаване на разрешение за пускане на пазара на лекарствен продукт, и
            
         
               —
            
            
               да се осъди Европейската агенция по лекарствата да заплати всички съдебни разноски за настоящото производство, включително и разноските на жалбоподателя.
            
         
      Правни основания и основни доводи
   
   Настоящата жалба представлява искане за отмяна по член 263, параграф 4 от ДФЕС на Решение EMA/685471/2012 от 5 ноември 2012 г. на Европейската агенция по лекарствата, с което се предоставя достъп до документи от преписката за издаване на разрешение за пускане на пазара на лекарствен продукт съгласно Регламент (ЕО) № 1049/2001 относно публичния достъп до документи на Европейския парламент, на Съвета и на Комисията.
   В подкрепа на жалбата жалбоподателите се позовават на четири правни основания.
   
               1.
            
            
               Първо, решението нарушава член 4, параграф 2 от Регламент № 1049/2001 и основното право на жалбоподателите на защита на поверителна търговска информация.
            
         
               2.
            
            
               Второ, решението нарушава задължението за излагане на мотиви за прилагането на член 4, параграф 2 от Регламент № 1049/2001.
            
         
               3.
            
            
               Трето, решението нарушава принципа на оправданите правни очаквания.
            
         
               4.
            
            
               Четвърто, решението нарушава Директива № 2001/29/ЕО (1) относно хармонизирането на някои аспекти на авторското право и сродните му права в информационното общество, основни права, защитаващи правото на собственост, включително и на авторското право, както и принципите на пропорционалност и на добро управление, доколкото достъпът е предоставен чрез представяне на копие от тези документи.
            
         
      (1)  Директива 2001/29/ЕО на Европейския парламент и на Съвета от 22 май 2001 година относно хармонизирането на някои аспекти на авторското право и сродните му права в информационното общество (OB L 167, стр. 10; Специално издание на български език, 2007 г., глава 17, том 1, стр. 230).